《马聘三司马同许野公别驾过访和韵》
明代·释德薪

撩人好句带烟霞，何幸相将薜荔家。荒径扫除无剩叶，空林点染尚馀花。

厨中盘供惟烧笋，竹里涛声只煮茶。但得骚人频过往，当年白社莫相誇。

作者简介：德薪，字起南。海阳人。得法崆峒，晚归潮，建华严庵于西郊。著有《劫灰诗文集》。事见民国温廷敬《潮州诗萃》闰编卷一。